open-index/open-wikipedia-markdown huggingface dataset:
Purjehdus kesäolympialaisissa 2020 – miesten 49er

**Miesten [[49er (jolla)|49er]] [[Kesäolympialaiset 2020|Tokion olympialaisissa 2020]]** kilpaillaan 27. heinäkuuta – 2. elokuuta Enoshimassa. Kilpailuun osallistuu 19 venettä eli yhteensä 38 purjehtijaa.

## Karsinnat
Olympialaisiin osallistuu 19 venettä eli 38 purjehtijaa. Isäntämaa Japani saa yhden venekunnan suoraan olympiaturnaukseen. Kahdeksan maata valitaan vuoden 2018 purjehduksen MM–kilpailujen perusteella. 4 venettä valitaan vuoden 2019 49er ja 49er FX:n MM–kilpailujen perusteella. Jokaiselle maanosalle annetaan näiden lisäksi yksi paikka olympiaturnaukseen. Aasian ja Afrikan paikat jaetaan vuoden 2021 Mussanah Openinssa. Pohjois- ja Etelä-Amerikan paikat jaetaan Pan-Amerikan kisoissa 2019. Euroopan paikka jaetaan Lanzaroten kansainvälisessä regatassa. Oseania jakaa paikan vuoden 2020 49er ja 49er FX:n MM–kilpailuissa.

## Lähteet
Aino Hausmann

**Aino Hausmann** (o.s. **Kaartinen**, 25. helmikuuta 1901 Helsinki – 17. syyskuuta 1972) oli suomalainen tekstiilitaiteilija ja käsityönopettaja. 

## Henkilöhistoria
Hausmannin vanhemmat olivat talousneuvos Heikki Kaartinen ja Matilda Kosonen ja puoliso 1924–1942 liikemies Heinrich Carl Aleksander Hausmann. Aino Hausmann tuli ylioppilaaksi 1919 ja suoritti käsityöseminaarin 1922, Berliinissä hän opiskeli Schule Reimannissa 1922–1923 ja Taideteollisen keskuskoulun käsityöosastolla 1931–1934, josta hän valmistui tekstiilitaiteilijaksi. Hän oli Suomen Käsityön Ystävät -yhtiön toimitusjohtaja 1943 ja yhtiön kotitalouskeskuksen käsityökonsulentti 1944–1949. Hausmannin nimeä kantava SKR:n rahasto vuodelta 1962, joka perustuu hänen lahjoitukseensa, tukee taidekäsityön harjoittajia, taideteollisuusjärjestöjä ja sokeiden henkistä työtä ja akateemista koulutusta sekä edistää taidekäsityön tekemistä tunnetuksi. Myös hänen vuonna 1950 perustamansa Aino-koti-säätiö jakaa apurahoja jatko-opintoihin käsityönopettajille.

## Julkaisuja
* Aino Hausmann, Kaj Franck, *Leluja*, 1945,
* *Neulemalleja lasten ja aikuisten pukimiin*, 1946
* *Villa emännän käsissä*, 1947
* *Neuletöitä ja kankaita: lajitellusta maatiaislampaan villasta*, 1950 
* *Talvea pakoon etelän kesään: lähikuvia Etelä-Afrikan matkalta*, 1951
* Aino Hausmann, Juhani Hausmann, *Ommeltavia  kirjaimia*, 1952,
* *Kapiokirstu*, 1956

## Lähteet
Purjehdus kesäolympialaisissa 2020 – miesten finnjolla

**Miesten [[finnjolla]] [[Kesäolympialaiset 2020|Tokion olympialaisissa 2020]]** kilpaillaan 27. heinäkuuta – 3. elokuuta Enoshimassa. Kilpailuun osallistuu 19 purjehtijaa.

## Karsinnat
Olympialaisiin osallistuu 19 purjehtijaa. Isäntämaa Japani saa yhden urheilijan suoraan olympiaturnaukseen. 14 urheilijaa valitaan vuoden 2018 purjehduksen MM–kilpailujen perusteella. 4 urheilijaa valitaan vuoden 2019 finnjollan EM–kilpailujen perusteella. EM-kilpailuihin voi osallsitua myös Euroopan ulkopuolelta. Euroopan, Afrikan, Aasian, Pohjois-Amerikan, Etelä-Amerikan ja Oseanian omista kilpailuista valitaan yksi urheilija olympiaturnaukseen.

## Lähteet
Purjehdus kesäolympialaisissa 2020 – Nacra 17

**[[Nacra 17]] [[Kesäolympialaiset 2020|Tokion olympialaisissa 2020]]** kilpaillaan 28. heinäkuuta – 3. elokuuta Enoshimassa. Kilpailuun osallistuu 20 venettä eli yhteensä 40 purjehtijaa. Nacra 17 kilpaillaan sekapareina.

## Karsinnat
Olympialaisiin osallistuu 20 venettä eli 40 purjehtijaa. Isäntämaa Japani saa yhden venekunnan suoraan olympiaturnaukseen. Kahdeksan maata valitaan vuoden 2018 purjehduksen MM–kilpailujen perusteella. 5 venettä valitaan vuoden Nacra 17:n MM–kilpailujen perusteella. Jokaiselle maanosalle annetaan näiden lisäksi yksi paikka olympiaturnaukseen.

## Lähteet
Siltakylä

**Siltakylä** (ruots. *Broby*, aikasemmin *Stor Kuppis*) on taajama Pyhtäällä, Kymenlaaksossa. Se on Pyhtään kunnan hallinnollinen keskus ja suurin taajama. Se sijaitsee valtatien 7 (E18) eteläpuolella noin 15 kilometrin päässä Kotkan keskustasta länteen ja noin 10 kilometrin päässä Pyhtään kirkonkylästä itään. Taajaman väkiluku on 2&nbsp;878, pinta-ala 10,99&nbsp;km² ja väestöntiheys 261,9 as/km².

Siltakylän taajamassa sijaitsevia julkisia palveluita tarjoavat esimerkiksi Pyhtään kunnantalo (Pyhtäänlinna), Huutjärven koulu, Pyhtään kunnankirjasto ja yksityisen terveydenhoitoyrityksen hoitamaksi ulkoistettu Pyhtään sosiaali- ja terveyskeskus (Pyhtään terveysasema) sekä Siltakylän VPK. 

Taajama jakautuu kolmelle eri postinumeroalueelle (49200 Heinlahti, 49210 Huutjärvi ja 49220 Siltakylä).

## Lähteet

## Aiheesta muualla
*Aleksi Taponen (15.12.2017) Pikkukuntaan nousee erikoinen kerrostalo – päättäjät muuttavat samaan taloon asukkaiden kanssa (yle.fi)
Pyhtään kirkonkylä

**Pyhtään kirkonkylä** on kirkonkylä ja taajama Pyhtäällä, Kymenlaaksossa. Siellä sijaitsee Pyhtään kirkko ja se on Pyhtään kunnan toiseksi suurin taajama. Pyhtään kirkonkylä sijaitsee noin 25 kilometriä Kotkan keskustasta ja 10 kilometriä Pyhtään Siltakylästä länteen. Pyhtään kirkonkylällä on noin 2 000 asukasta. 

Tilastokeskuksen taajama-aluerajauksen mukaisen Pyhtään kirkonkylän taajaman väkiluku on 592 (31. joulukuuta 2024). Pyhtään hallinnollinen keskus ja suurin taajama on noin 2&nbsp;800 asukkaan Siltakylä.

## Lähteet
Halla-Tiutinen

**Halla-Tiutinen** on taajama Kotkassa, Kymenlaaksossa. Halla-Tiutinen sijaitsee noin  kilometrin päässä Kotkan keskustasta, Kotkansaaren itäpuolella, kaupunkirakentamisen ja maankohoamisen myötä yhteenliittyneillä Hallan ja Tiutisen saarilla. 

Halla-Tiutisen taajamassa on noin 300 asukasta. Kotkan kaupunki lakkautti perinteikkään Tiutisen koulun (alakoulu) vuonna 2016.

## Lähteet
Klamila

**Klamila** (aiemmin ruots. *Rikulla*) on kylä ja taajama Virolahden kunnan länsiosassa, Kymenlaaksossa. Se on Virolahden kunnan toiseksi suurin taajama. Se sijaitsee 15 kilometriä Virolahden keskustaajamasta, Virojoelta lounaaseen ja 15 kilometriä Haminan keskustasta kaakkoon, Suomenlahden rannalla. 

Vuonna 2024 Klamilassa oli noin 270 asukasta. Kylässä toimii muun muassa Klamilan koulu ja kauppa. Klamilassa on myös vuonna 1955 käyttöön otettu kyläkirkko.

Klamilanlahdella on vuonna 1994 rakennettu Klamilan kalasatama, jossa on muun muassa kalankäsittelyhalli ja varastotilaa. Vuonna 2016 kalasatama oli kunnan omistama ja sitä käytti epäsäännöllisesti pari rannikkokalastajaa. Vielä vuonna 2001 kotisatamanaan Klamilaa käytti 5 rannikkokalastajaa.

## Lähteet

## Aiheesta muualla
*Tervetuloa Klamilan kylään! (klamila.fi)
Moskau

**Moskau** on saksalaisen, vuoden 1979 Euroviisuihin kootun Dschinghis Khan -yhtyeen kappale vuodelta 1979. Kappaleen saksankieliset sanat teki Bernd Meinunger ja sen sävellyksestä vastasi Ralph Siegel.

Jo samana vuonna Raul Reiman suomensi kappaleen nimellä **Volga** ja sen levytti heti tuoreeltaan Juhamatti. Vuotta myöhemmin sen levytti Kari Tapio ja vuonna 2002 ilmestyi Frederikin CD-single, jossa kappale oli kahtena erilaisena versiona. Kappale sisältyy myös samana vuonna Frederikin julkaisemalle albumille *[[Pelimies (albumi)|Pelimies]]*.

Heidän lisäkseen suomenkielinen versio löytyy ainakin viiden eri artistin esittämänä niin sanotuilta huoltamokaseteilta, näiden joukossa muiden muassa Salomonin tulkinta, joka sisältyy ainakin neljälle eri äänitteelle. 

Myös Sleepy Sleepers käytti melodiaa omassa parodiassaan *Mainosuutiset.* 

## Lähteet
Purjehdus kesäolympialaisissa 2020 – naisten 49er FX

**Naisten [[49er (jolla)|49er FX]] [[Kesäolympialaiset 2020|Tokion olympialaisissa 2020]]** kilpaillaan 27. heinäkuuta – 2. elokuuta Enoshimassa. Kilpailuun osallistuu 21 venettä eli yhteensä 42 purjehtijaa.

## Karsinnat
Olympialaisiin osallistuu 21 venettä eli 42 purjehtijaa. Isäntämaa Japani saa yhden venekunnan suoraan olympiaturnaukseen. Kahdeksan maata valitaan vuoden 2018 purjehduksen MM–kilpailujen perusteella. 6 venettä valitaan vuoden 2019 49er ja 49er FX:n MM–kilpailujen perusteella. Jokaiselle maanosalle annetaan näiden lisäksi yksi paikka olympiaturnaukseen.

## Lähteet
Miehikkälän kirkonkylä

**Miehikkälän kirkonkylä** on Miehikkälän kirkonkylä ja taajama Miehikkälässä, Kymenlaaksossa. Se on Miehikkälän kunnan hallinnollinen keskus ja suurin taajama. Se sijaitsee noin 15 kilometrin päässä Suomenlahden rannasta sekä Suomen ja Venäjän rajasta. 

Tilastokeskuksen taajama-aluerajauksen mukaisen Miehikkälän kirkonkylän taajaman väkiluku oli 523 vuoden 2024 lopussa.

## Lähteet

## Aiheesta muualla
*Saivikkala (Miehikkälän kk) (miehikkala.fi)
*Kuinka Miehikkälästä tuli Miehikkälä (miehikkala.fi)
Artemisia I

**Artemisia I** () oli kuningatar ja sotapäällikkö, joka hallitsi 400-luvulla eaa. Kaariassa Vähässä-Aasiassa sijainnutta Halikarnassoksen kaupunkivaltiota. Hänen valtapiiriinsä kuuluivat myös muun muassa Kos, Kalymna ja Nisyros. Artemisia hallitsi Persian kuningas Kserkses I:n yliherruuden alaisena ja osallistui persialaissotiin Persian puolella.

Artemisia I:n isä oli Halikarnassoksen hallitsija Lygdamis I. Hänen äitinsä oli kreetalainen. Artemisian edeltäjä hallitsijana oli hänen aviomiehensä, jonka nimeä historiankirjat eivät mainitse. Virallisesti Artemisia oli alaikäisen poikansa Pisindeliin sijaishallitsija, mutta ei ole varmaa, kohosiko Pisindelis itse koskaan valtaistuimelle.

Artemisia I komensi henkilökohtaisesti viittä sotalaivaa Kserkseen vuoden 480 eaa. sotaretkellä Kreikan kaupunkivaltioita vastaan. Halikarnassoksesta syntyisin ollut kreikkalainen historioitsija Herodotos on kuvannut Artemisian osuutta sodassa ja ylistää vuolaasti hänen rohkeuttaan ja pätevyyttään. Artemisia kunnostautui taktikkona jo voitokkaassa Artemisionin meritaistelussa, mutta osoitti kyvykkyytensä erityisesti persialaisille tappiollisessa Salamiin meritaistelussa. Hän varoitti turhaan Kserksestä hyökkäämästä kreikkalaisen laivaston kimppuun kapeassa salmessa Salamiin luona. Kreikkalaiset olivat Artemisionin taistelun jälkeen luvanneet Artemisiasta  drakhman kiinniottopalkkion. Hän pelastautui tappiollisesta Salamiin taistelusta upottamalla tiellään olleen oman liittolaisensa, Kalyndan kuningas Damasithymoksen laivan, jolloin kreikkalaiset luulivat hänen vaihtaneen puolta ja antoivat hänen paeta. Kserkses, joka näki tapahtuman mutta ei tunnistanut upotettua laivaa omakseen, ylisti Artemisian rohkeutta (”miehet taistelivat kuin naiset ja naiset kuin miehet”). Taistelun jälkeen Artemisia neuvoi Kserksestä vetäytymään saman tien kokonaan Kreikasta suuremman tappion välttämiseksi ja tällä kertaa Kserkses noudatti neuvoa. Artemisia saattoi Kserkseen aviottomat pojat turvaan Efesokseen.

Vaikka useat antiikin historioitsijat mainitsevat Artemisia I:n, hänen hallituskaudestaan ei tiedetä mitään persialaissotien jälkeen. Osa historioitsijoista sekoitti hänet seuraavalla vuosisadalla eläneeseen Artemisia II:een. 800-luvulla jaa. elänyt Fotios väitti Artemisia I:n tehneen itsemurhan heittäytymällä rantakalliolta mereen kun hänen rakastettunsa, abydoslainen Dardanos oli torjunut hänet, mutta tarinaa ei pidetä kovin uskottavana.

## Lähteet

## Aiheesta muualla
Tennis kesäolympialaisissa 2020

**[[Tennis|Tenniksessä]]** kilpailtiin **[[kesäolympialaiset 2020|Tokion 2020 kesäolympialaisissa]]** 16. kertaa. Ottelut pelattiin 24. heinäkuuta – 1. elokuuta 2021. Tennisottelut pelattiin Ariake Tennis Parkissa. Olympialaisissa pelataan viidessä muodossa: naisille ja miehille oli kaksin- ja nelinpelit sekä näiden lisäksi pelattiin sekanelinpeli.

Venäjän olympiakomitean urheilijat saavuttivat yhteensä kolme mitalia, mikä oli eniten. Yksikään maa ei saavuttanut useita kultamitaleja.
## Aikataulu
Lähde:

## Mitaliyhteenveto

## Mitalitaulukko

## Lähteet
Luettelo Acceptin kappaleista

Tämä on **luettelo heavy metal -yhtye [[Accept]]in työstämistä kappaleista ja nauhoittamista covereista**. Kappaleiden nimet voi järjestää kappaleen nimen, levyn tai julkaisuvuoden mukaan.  __NOTOC__
Klooriheksidiini

**Klooriheksidiini** (C22H30Cl2N10) on aromaattisiin bisguanidiinijohdannaisiin kuuluva orgaaninen yhdiste. Yhdistettä käytetään antiseptisena ainesosana esimerkiksi suuvesissä ja lääketieteellisten laitteiden desinfiointiin. Klooriheksidiini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Klooriheksidiini on huoneenlämpötilassa kiteistä ainetta ja se liukenee veteen vain hieman. Klooriheksidiinillä on bakteerien kasvua estäviä ominaisuuksia ja ne johtuvat siitä, että se sitoutuu bakteerien soluseinään, jolloin se heikentää soluseinää. Yhdiste vaikuttaa sekä grampositiivisiin että gramnegatiivisiin bakteereihin. Klooriheksidiiniä käytetään erityisesti antibakteerisissa suuvesissä. Sitä suositellaan lähinnä hammasproteeseja käyttäville suun tulehdusten hoitamiseksi tai hammaskirurgian jälkeen. Haittavaikutuksina voi ilmetä hampaiden värivirheitä ja makuaistihäiriöitä. Klooriheksidiiniä voidaan käyttää myös ihon ja lääketieteellisten laitteiden desinfiointiin. Useimmiten klooriheksidiiniä käytetään paremmin veteen liukenevana glukonaattisuolana.

## Valmistus
Klooriheksidiinin valmistuksen ensimmäisessä vaiheessa heksametyleenidiamiini reagoi syanamidin natriumsuolan kanssa. Seuraavassa vaiheessa tässä reaktiossa muodostunut välituote reagoi p-kloorianiliinin kanssa muodostaen klooriheksidiiniä.
:

## Lähteet

## Aiheesta muualla
*Human Metabolome Database (HMDB): Chlorhexidine 
*DrugBank: Chlorhexidine 
*Kyoto Encyclopedia of Genes and Genomes (KEGG): Chlorhexidine 
*ChemBlink: Chlorhexidine 
*Bristol University School of Chemistry, Molecule of the Month: Chlorhexidine
Hekatomnos

**Hekatomnos** (, ; k. n. 377 eaa.) oli Vähässä-Aasiassa sijainnutta Kaariaa noin vuosina 392–377 eaa. hallinnut Persian alainen satraappi, josta sai alkunsa Hekatomnidien dynastia. Hekatomnos oli alkujaan sisämaassa sijainneen Mylasan kaupunkivaltion hallitsija, missä asemassa hän seurasi isäänsä Hyssaldomosta. Persian kuningas Artakserkses II nimitti Hekatomnoksen koko Kaarian satraapiksi kukistuneen Tissaferneen tilalle. Hekatomnos komensi Persian laivastoa vuoden 390 eaa. sotaretkellä Kyprosta vastaan. Hekatomnosta seurasivat hallitsijoina vuoron perään hänen viisi lastaan, Mausollos, Artemisia II, Idrieus, Ada ja Piksodaros, joista Mausollos ja Artemisia sekä Idrieus ja Ada olivat lisäksi aviopareja.

Mylasasta löydettiin vuonna 2008 Hekatomnoksen haudaksi oletettu muinaishauta, josta haudanryöstäjät varastivat kultaisen seppelkruunun. Sitä yritettiin vuonna 2010 huutokaupata Edinburghissa Skotlannissa, mutta paikallinen poliisi takavarikoi sen ja se määrättiin joulukuussa 2017 palautettavaksi Turkkiin.

## Lähteet
Henriëtte Ronner-Knip

**Henriëtte Ronner-Knip** (o.s. Knip, 31. toukokuuta 1821 Amsterdam, Yhdistynyt Alankomaiden kuningaskunta – 2. maaliskuuta 1909 Bryssel, Belgia) oli hollantilais-belgialainen romanttisen tyylin taiteilija. Hän oli erikoistunut eläinmaalauksiin, joiden aiheina olivat erityisesti kissat ja koirat.

## Elämäkerta

Ronner-Knip syntyi Amsterdamissa taiteilijaperheeseen ja sai ensimmäiset maalausoppituntinsa isältään Josephus Augustus Knipiltä. Sokeuduttuaan vuonna 1832 Josephus opetti Henriëtten maalaamaan, jotta tämä voisi ottaa vastuun perheen elättämisestä. Henriëtte toimi aktiivisena taidemaalarina jo vuonna 1835, ja piti ensimmäisen taidenäyttelynsä Düsseldorfissa jo 16-vuotiaana.

Knip alkoi erikoistua eläinasetelmiin jo nuorena, sillä hän piti niistä. Isänsä kuoltua vuonna 1848 Knip alkoi maalata lähes yksinomaan eläinmaalauksia. Hänen maalauksensa saivat kehuja kriitikoilta, ja niitä kuvattiin teknisesti laadukkaiksi ja asetelmaltaan tasapainoisiksi. Vuonna 1850 Ronner-Knip muutti Brysseliin, missä hän alkoi vuonna 1860 valmistuneen erityisen kehutun koiramaalauksen jälkeen erikoistua nimenomaan koiriin. Suosionsa huipulla 1860-luvulla hän maalasi tilauksesta muun muassa Portugalin kuninkaan ja Belgian kuningattaren koiria.

1870-luvun alussa Ronner-Knip siirtyi maalaamaan koirien sijasta kissoja, kun hänen kotiinsa saapui kissa. Hänen kissamaalauksensa olivat erityisesti varakkaan keskiluokan suosiossa. Hänen suosionsa alkoi kuitenkin hiipua modernismin noustessa, kun tummat eläinmaalaukset alettiin nähdä vanhanaikaisina.

Knip meni vuonna 1850 naimisiin Feico Ronnerin kanssa, ja he saivat kuusi lasta. Hänestä tuli 1887 belgialaisen Leopold-ritarikunnan ja 1901 alankomaalaisen Orania-Nassaun ritarikunnan jäsen.

## Maalauksia

Tiedosto:Ronner Knip Henriette The Dog Cart.jpg
Tiedosto:Henriette Ronner Kurze Rast.jpg
Tiedosto:Kat bespiedt vogels bij een slapende hond.jpeg
Tiedosto:Henriëtte Ronner-Knip - Katjesspel.jpg
Tiedosto:Henriette-Ronner-Knip-Contentment-105355.jpg
Tiedosto:Henriette Ronner-Knip Kittens at play.jpg
Tiedosto:Henriëtte Ronner-Knip (1821-1909), Katje, 1896, Olieverf op paneel (cropped).JPG


## Lähteet

## Aiheesta muualla
Idrieus

**Idrieus** (, myös *Hidrieus*, ; k. 344 eaa.) oli Vähässä-Aasiassa sijainnutta Kaariaa vuosina 351–344 eaa. hallinnut Persian alainen satraappi, joka kuului hekatomnidien dynastiaan.

Idrieuksen isä oli Kaarian satraappi Hekatomnos. Häntä edelsivät hallitsijoina hänen sisaruksensa Mausollos ja Artemisia II, jotka olivat samalla aviopari. Heidän tapaansa myös Idrieus oli naimisissa oman siskonsa, Adan kanssa. Mausolloksen ja Artemisian pääkaupunkiinsa rakennuttama Halikarnassoksen mausoleumi lienee valmistunut viimeistään Idrieuksen aikana. Idrieus auttoi ateenalaista sotapäällikköä Fokionia kukistamaan Persiaa vastaan suunnatun kapinan Kyproksessa 340-luvun eaa. puolivälissä. Idrieuksen kuoltua vuonna 344 eaa. Adasta tuli hänen seuraajansa, mutta heidän nuorempi veljensä Piksodaros syrjäytti Adan kolme vuotta myöhemmin.

## Lähteet
Utahin urheilu

**[[Utah]]** on asukasluvultaan pienin Yhdysvaltojen osavaltio, jolla on pääsarjatason ammattilaisjoukkueita. Yliopistourheilussa etenkin amerikkalainen jalkapallo on suosittua osavaltiossa. Salt Lake Cityssä järjestettiin talviolympialaiset 2002.

## Lähteet
Aluehallinto

**Aluehallinto** tarkoittaa hallinnossa tasoa, joka on valtion tai osavaltion keskushallintoa alempi ja yleensä sille alisteinen. Tällainen taso voi olla esimerkiksi lääni, maakunta, provinssi tai alue. Kunnat puolestaan luetaan yleensä kuuluviksi paikallishallintoon. Käytännöt aluehallinnon tasojen ja niiden nimeämisen suhteen vaihtelevat suuresti eri valtioiden välillä, ja usein jopa valtion sisällä. Esimerkiksi Yhdistyneessä kuningaskunnassa on useita erilaisia paikallishallinnon muotoja. Erityisesti Englannissa järjestelmä on monimutkainen.

Nykyaikaisissa vahvan keskushallinnon valtioissa aluehallinnon rooli päätöksenteossa valtion tasolla on usein selvästi pienempi kuin keskushallinnolla. Nimensä mukaisesti aluehallinnon yksiköt hoitavat paikallisia asioita. Niillä on joko jonkinlainen oikeus kerätä veroja tai niiden toiminta rahoitetaan keskushallinnon keräämillä veroilla. Yleensä kyseessä on näiden yhdistelmä. Veroja keräävillä aluehallinnon yksiköillä on usein demokraattisesti valittu edustus. Aluehallinnon tavallisimpia tehtäviä ovat muiden muassa koulutuksen ja terveydenhuollon järjestäminen, infrastruktuurin rakentaminen ja kunnossapito sekä kaavoitus. Tällaiset tehtävät kuuluvat yleensä hierarkian alimmalle eli kuntatasolle.

## Eri maissa käytettäviä aluehallinnon yksikköjä

* osavaltio, tasavalta (Kanadassa provinssi) - liittovaltion autonominen osa jossa on oma parlamenttinsa ja lainsäädäntönsä, mukaan lukien perustuslaki.
* itsehallintoalue, alueellinen yksikkö, jolla on oma parlamentti.
* territorio - anglosaksisissa maissa (Yhdysvallat, Kanada) liittovaltiotason yksikkö, jolla ei kuitenkaan ole omaa parlamenttia tai lainsäädäntöä. Ranskassa territorioita ovat merentakaiset departementit. Myös Australialla on territorioita.
* maakunta, provinssi - jakaa maan osiin yhtenäisvaltiossa. Tyypillisesti jonkinlainen historiallinen jako. Johdossa yleensä nimitetty kuvernööri.
* voivodikunta - maakunnan nimi Puolassa.
* alue (oblast) entisen Neuvostoliiton maiden maakuntatasoinen hallintoyksikkö, jolla on tiettyä itsehallintoa. Suurimmilla kaupungeilla on oblastin asema. Sille rinnakkaisia ovat kansallisten vähemmistöjen tasavallat, joilla on suurempi itsehallinto.
* alue (région) - Ranskan ensimmäisen tason jako (13+5), joka jakautuu edelleen departementteihin.
* lääni - ruotsalaisperäinen maakuntatason hallintoyksikkö, jonka tehtävänä on valvoa kuntien toimia. Johdossa on nimitetty maaherra. Läänejä on Ruotsissa ja Norjassa, aiemmin myös Suomessa (2009 asti).
* departementti - Ranskassa ja joissain Latinalaisen Amerikan maissa maakuntatason yksikkö. Ranskan 101 departementtia jaetaan 343 arrondissementtiin. Etelä-Amerikassa departementilla on yleensä presidentin nimittämä kuvernööri (Kolumbiassa myös valtuusto) ja se jakautuu kuntiin (Boliviassa provinsseihin).
* kantoni - Sveitsissä osavaltio, muissa maissa maakuntatason yksikkö.

Muita aluehallinnon yksiköitä ovat muiden muassa kreivikunnat (Englannissa, Walesissa ja Irlannissa) ja piirikunnat (Yhdysvalloissa).

### Suomi

## Katso myös
* Paikallishallinto
* NUTS, LAU - Euroopan unionin alueluokitusjärjestelmä
*
Commercy

**Commercy** on kunta Pohjois-Ranskassa Meusen departementissa Grand Estin alueella. Se sijaitsee Meusejoen varrella.

 
Commercy eli kulta-aikaansa 1700-luvulla. Vuonna 1744 Lothringenin herttua Stanisław Leszczyński, joka oli syrjäytetty Puola-Liettuan kuningas Stanislaus I, asettui Commercyyn. Hän teki paikallisesta linnasta yhden kuninkaallisista palatseistaan Lorrainessa. Linna oli *Château de Commercy* (myös *Château Stanislas*). Se oli rakennettu aiemmin samalla paikalla olleen 1100-luvulla valmistuneen keskiaikaisen linnan paikalle. Nykyisen muotonsa linna sai vuonna 1708. Stanisław Leszczyńskin kuoltua vuonna 1766 alkoi linnan rappio. Lopulta kasarmeiksi muutettu linna paloi vuonna 1944. Sen kunnostustyöt aloitettiin vuonna 1957, ja linna avattiin uudelleen vuonna 1972.

Kaupunki on tunnettu Madeleine-leivoksistaan (*Madeleines de Commercy*). Leivonnaisen reseptin sanotaan olevan Lothringenin herttua Stanisław Leszczyńskin leipurin kehittämä.

## Lähteet

## Aiheesta muualla
Affalterbach

**Affalterbach** on kunta Ludwigsburgin piirikunnassa Baden-Württembergin osavaltiossa lounaisessa Saksassa. Se sijaitsee noin 20 kilometriä Stuttgartista koilliseen. Affalterbach tunnettaneen parhaiten Mercedes-AMG:n kotipaikkana.

Kesäkuun 2022 lopussa kunnassa oli 4&nbsp;477 asukasta.

## Maantiede

Affalterbach sijaitsee Buchenbachtal-nimisessä laaksossa. Sen korkein kohta on Lemberg, joka kohoaa 365 metriä merenpinnan yläpuolelle.

## Historia
Varhaisin asiakirjamaininta Affalterbachista on päivätty 9. tammikuuta 972. Arkeologisten löytöjen perusteella alueella on kuitenkin asuttu jo kivikaudelta lähtien. Affalterbachin lähistöltä on löydetty myös Steinheimin ihmisen kallo, jonka iäksi on arvioitu 250&nbsp;000 vuotta. Affalter on ikivanha omenapuuta (nyk. Apfelbaum) tarkoittava sana. Vuonna 496 käytiin taistelu, jossa frankit löivät alemannit, ja nykyisen Affalterbachin alueesta tuli kahden heimon rajaseutua. Tilastotietoa Affalterbachista on vasta vuodelta 1525. Tuolloin taloja laskettiin olevan 43 ja lisäksi Wolfsöldenissä oli kolme taloa. Asukkaita oli 270. Affalterbach kehittyi voimakkaasti 1500-luvun kuluessa. Seuraavalla vuosisadalla käyty kolmikymmenvuotinen sota oli tuhoisa myös Affalterbachille, ja toipuminen oli hidasta. 1800-luvun alussa paikkakunnalla asui runsaat tuhat ihmistä.

1800-luvulla väkiluku kasvoi ripeästi, eikä maanviljelys kyennyt enää elättämään koko väestöä. Poismuutto oli runsasta, vaikka uusia elinkeinoja syntyi maanviljelyksen rinnalle. Kuten muuallakin Euroopassa, siirtolaisuuden keskeisin kohdemaa oli Yhdysvallat. Palvelut ja teollisuus eivät saaneet kunnollista jalansijaa Affalterbachissa, joten se jäi maalaiskyläksi, jossa toisen maailmansodan kynnyksellä asui noin tuhat ihmistä.

Affalterbach alkoi modernisoitua vasta 1960-luvulla. Paikkakunnalle on asettunut muun muassa korkean teknologian yrityksiä.

## Lähteet

## Aiheesta muualla

*Kunnan verkkosivut 
*Affalterbach, Baden-Württemberg, Saksa — Sunrise, Sunset, and Daylength
Viljakärsäkkäät

**Viljakärsäkkäät** (*Sitophilus*) on kovakuoriaisten lahkoon kuuluva varastokärsäkässuku. Sukuun kuuluu maailmanlaajuisesti yli 40 lajia, mutta lajimäärä vaihtelee eri lähteissä. Suomessa on tavattu ainakin kolme suvun lajia. Viljakärsäkkäät ovat kooltaan 2-5 mm.

## Sukuun kuuluvia lajeja
*Jyväkärsäkäs (*Sitophilus granarius*)
*Riisikärsäkäs (*Sitophilus oryzae*)
*Maissikärsäkäs (*Sitophilus zeamais*)

## Lähteet

## Aiheesta muualla
*Laji.fi: Viljakärsäkkäät (''Sitophilus'')
*ITIS: Sitophilus 
*Pherobase: Semiochemicals of Genus Sitophilus
Euville

**Euville** on kunta Pohjois-Ranskassa Meusen departementissa Grand Estin alueella. Se sijaitsee Meusejoen varrella.

Euville on tunnettu kivilouhimoistaan. Niistä louhittiin kiveä 1800-luvulla moniin Pariisissa rakennettaviin rakennuksiin ja monumentteihin, joita olivat Louvre, Grand Palais ja Petit Palais, Opéra Garnier sekä Gare de l'Est.

## Lähteet

## Aiheesta muualla
Villers-lès-Nancy

**Villers-lès-Nancy** on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee aivan Nancyn kaupungin vieressä.

Kunnan alueella on useita linnoja, kuten 1600-luvulta peräisin oleva *Château de Madame de Graffigny* sekä *Château de Rémicourt*, jonka alkuperä juontaa 1200-luvulle. *Château et Domaine de l'Asnée* on rakennettu 1800-luvulla ja siellä on pidetty seminaaria.


Tiedosto:Chateau_Mme_de_Graffigny_20161107_004.jpg|Château de Madame de Graffigny
Tiedosto:Chateau_remicourt.jpg|Château de Rémicourt
Tiedosto:F54_bibliothèque-diocésaine-Nancy.jpg|Domaine de l'Asnée


## Lähteet

## Aiheesta muualla
Mussalon golfkenttä

**Mussalon golfkenttä** on Kotkan Golf Oy:n hallinnoima golfkenttä Kotkassa Mussalon saaressa. Kotkan Golf Oy:n omistajina ovat Kymen Golf ry, Kotkan kaupunki sekä yksityiset henkilöt ja yritykset. Kenttä on 18-reikäinen.

## Historia

Kymen Golfin varsinaisena kenttänä toimi ennen Mussalon kenttää pienempi Koivulassa sijaitseva kenttä, joka rakennettiin vuonna 1975. Seura alkoi suunnitella 1980-luvun puolivälissä suurempaa kenttää. Paikaksi harkittiin Jumalniemeä, Laajakoskea ja Kaarniemeä, mutta pääasiassa maanomistusongelmien vuoksi paikaksi valikoitui Mussalo. Kentän ensimmäiset yhdeksän reikää avattiin 1. kesäkuuta 1989 ja loput kentästä 8. heinäkuuta samana vuonna. Kentän suunnitteli Kosti Kuronen. 2010-luvun puolivälissä kenttäsuunnittelija Lassi-Pekka Tilanderilta tilattiin suunnitelma, jonka pohjalta on muokattu viheriöitä ja siirretty tiiauspaikkoja.

## Lähteet
Ping Pong (täsmennyssivu)

__NOTOC__
**Ping Pong** (tai sana erilaisissa kirjoitusasuissaan) tarkoittaa seuraavia asioita:

* pöytätennis, Suomessa vanhahtavalta nimeltään pingpong, mailapeli
* ping pong -diplomatia, Yhdysvaltojen ja Kiinan välisten suhteiden lientymistä 1970-luvulla

## Viihde
* *[[Ping Pong (vuoden 1987 elokuva)|Ping Pong]]*, brittiläinen elokuva vuodelta 1987
* *[[Ping Pong (vuoden 2012 elokuva)|Ping Pong]]*, brittiläinen dokumenttielokuva vuodelta 2012
* *[[Ping-pong (televisio-ohjelma)|Ping-pong]]*, norjalainen televisiosarja vuodelta 2008
* *[[Ping Pong (manga)|Ping Pong]]*, manga
* *[[Konami’s Ping Pong]]*, videopeli vuodelta 1985

### Musiikki
* Ping Pong, israelilainen popyhtye
* Ping Pong, surinamelainen laulaja

#### Albumit ja EP:t
* *[[Ping Pong (EP)|Ping Pong]]*, Stereolabin EP vuodelta 1994
* *[[Ping Pong (Momusin albumi)|Ping Pong]]*, Momusin albumi vuodelta 1997
* *[[The Ping Pong EP|The Ping Pong EP]]*, SNFU:n EP vuodelta 2000
* *[[Ping Pong (Jacuzzi Boysin albumi)|Ping Pong]]*, Jacuzzi Boysin albumi vuodelta 2016

#### Kappaleet
* ”Ping pong”, Upi Sorvalin vuoden 1978 albumilta *Se oli mannaa*
* ”Ping-Pong”, X-Wifen vuoden 2006 albumilta *Side Effects*
* ”Ping Pong”, Armin van Buurenin vuoden 2014 albumilta *A State of Trance 2014*
* ”Do You Know? (The Ping Pong Song)”, Enrique Iglesiasin vuoden 2007 albumilta *Insomniac*.
EGP-painatus

**EGP-painatus** (, ’laajennetun väriavaruuden painatus’) on painomenetelmä, jolla pystytään toistamaan laajempi väriavaruus käyttämällä tavanomaisen nelivärisen CMYK-värisarjan lisäksi vakioituja lisävärejä.

ISO 12647-2:2013 -standardin mukaisella CMYK-painatuksella voidaan tuottaa noin 55 prosenttia pantone-värikirjaston väreistä, kun CMYK-värien lisäksi oranssia, vihreää, violettia käyttävällä EGP-painatuksella päästään noin 90 prosentin kattavuuteen.

EGP-painatuksessa käytetään tyypillisesti 1–3 lisäväriä. Lisävärit voivat olla esim. punainen, vihreä ja violetti tai oranssi, vihreä ja sininen. Myös muita osavärimääriä tai väriyhdistelmiä voidaan käyttää, menetelmä ei ole sidottu 5–7 painoväriin.

EGP-painatuksella vältetään työkohtaisten lisävärien (”spottiväri”, esim. pantone-värit) käyttö painatuksessa. Eri painotöissä tarvittavat lisävärit toteutetaan EGP-painatuksessa vakioidulla sarjalla painovärejä, jolloin syntyy säästöjä nopeutuvan painokoneen kuntoonlaittoajan myötä.

EGP-painatusta on tuotettu 1990-luvulta lähtien monilla tuotenimillä, kuten Hexachrome, MaxCYM, Kodak Digital Science (custom colors) sekä Opaltone. 
Se ei kuitenkaan ole yleistynyt puutteellisen standardisoinnin, vaadittavien erikoisohjelmistojen kalleuden ja monimutkaiseksi koetun prosessin vuoksi.

EGP-painatusta voidaan käyttää muun muassa offset-, flexo- ja syväpainomenetelmissä. Tyypillisesti seitsemää painoväriä käyttävien digitaalisten painokoneiden yleistyminen saattaa lisätä myös EGP:n käyttöä.

Vuonna 2013 Pantone arvioi EGP-painatusta käytettävän noin 15–25 prosentissa kaikista pakkaus- ja etikettipainotöistä. Tämän osuuden odotetaan nousevan 50% seuraavan vuosikymmenen aikana.

## Lähteet
Acceptin diskografia

Tämä on luettelo **[[Accept]]in** diskografiasta.

## Albumit

### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *[[Humanoid (Acceptin albumi)|Humanoid]]* (2024)

### Livealbumit
* 
* 
* 
* 

### EP:t
* 
* 
*Breakers On Stage (1998, Metal Hammer & Heavy Metal)

### Kokoelmat
* 
* 
* 
* 
* 
* 
* 
* 

## Singlet

* Lady Lou (1979)
* I'm A Rebel (1980)
* Breaker (1981)
* Burning (1981)
* Starlight ‎(1982)
*Fast as a Shark (1983)             
* Restless & Wild (1983)
*Balls to the Wall (1983)
* Love Child (1984)
* Screaming for a Love Bite (1985)
* メタル・ハート = Metal Heart (1985)
* Accept This Free (Midnight Mover/Screaming For A Love Bite) 1985
* T.V.ウォー = T.V. War (1986)
* Heaven Is Hell (1986)
* It's Hard to Find a Way (1986)
* Generation Clash (1989)
* All Or Nothing (1993)
* I Don't Wanna Be Like You (1993)
* Slaves to Metal (1993)
* Bad Habits Die Hard (1994)
* Hard Attack (1996)                   
* The Abyss (2010)
* Pandemic (2010)
* Teutonic Terror (2010)            
* Hung, Drawn and Quartered ‎(2012)
* Stampede (2014)
* The Rise Of Chaos (2014)
* Balls to the Wall - Live At Wacken Open Air 2017 (2018)
* Life's a Bitch/Restless and Wild (live) (2019)
* The Undertaker/Life is a Bitch (2020)
* Too Mean to Die (2020)
* Zombie Apocalypse (2021)
* *Humanoid (2024)*
* The Reckoning (2024)
* Frankenstein (2024)

## DVD:t

* 
* 
* 
* 

## Tribuuttilevyt

* *[[A Tribute to Accept Vol. I]]* (1999)
* *[[A Tribute to Accept Vol. II]]* (2002)

## Musiikkivideot
* I'm a Rebel (1980)
* Balls to the Wall (1984)
* Midnight Mover (1985)
* Generation Clash (1989)
* Protectors of Terror (1993)
* Slaves to Metal (1993)
* Death Row (1994)
* Teutonic Terror (2010)
* Pandemic (2011)
* Stampede (2014)
* The Rise of Chaos (2017)
* The Undertaker (2020)

## Lähteet
Suzu Hirose

**Suzu Hirose** (, s. 19. kesäkuuta 1998) on japanilainen näyttelijä ja laulaja.

## Filmografia
### Elokuva
;2013
* *The Apology King*
;2014
* *Crows Explode*
* *Hōkago Tachi: Lolita Nante*
;2015
* *Our Little Sister* (*Pikku sisar*)
* *The Boy and the Beast* (*Poika ja peto*)

### Televisio
;2013
* *Kasukana Kanojo* (KansaiTV)
* *Take Five*
;2014
* *[[Bitter Blood]]*
* *Fathers*
;2015
* *The Girls Speech*
;2019
* *Natsuzora* (*Kesän taivas*)

## Lähteet

## Aiheesta muualla
* 
*  
*
Eksitoni

**Eksitoni** on elektronin ja sen elektroniaukon muodostama kvasihiukkanen. Eksitoneja syntyy, kun elektroni absorboi fotonin ja nousee korkemmalle energiatasolle jättäen samalla elektroniaukon.

Elektroni on negatiivisesti ja aukko positiivisesti varattu, joten nämä kaksi hiukkasta sitoutuvat toisiinsa sähköstaattisella voimalla ja muodostavat näin neutraalin kvasihiukkasen. Eksitoni lakkaa olemasta, kun elektroni putoaa aukkoon ja emittoi fotonin.

## Lähteet
Keski-Suomen sosiaalialan osaamiskeskus

**Keski-Suomen sosiaalialan osaamiskeskus (Koske)** on yksi Suomen yhdestätoista sosiaalialan osaamiskeskuksesta. Sen toimialueena on Keski-Suomen maakunta. Koske on perustettu vuonna 2002, kun laki sosiaalialan osaamiskeskuksista (1230/2001) tuli voimaan. Ilmoituksensa mukaan Koske toimii Keski-Suomen sosiaalialan osaamista vahvistavana ja kehittävänä maakunnallisena organisaationa ja verkostona, joka tukee sosiaalialan pitkäjänteistä kehittämistyötä, kokoaa sekä välittää tieteellistä ja kokemuksellista tietoa ja vahvistaa ammattitaitoa alalla. Koskea pitää yllä kannatusyhdistys, jonka jäseninä on kuntia, oppilaitoksia ja järjestöjä. 

Koske tuottaa sosiaaliasiamiehen, lastensuojelun erityissosiaalityöntekijän, konsultoivan varhaiserityisopettajan ja lastensuojelun moniammatillisen asiantuntijaryhmän palveluja. Kosken toimintaan kuuluu myös maakunnallisten työryhmien koordinointi ja työkokousten järjestäminen eri sosiaalialan ammattiryhmille.

## Lähteet

## Aiheesta muualla

*Kosken kotisivut
*Sosiaali- ja terveysministeriön tietopaketti osaamiskeskuksista
Algo prodigioso

**Algo prodigioso** on José Guardiolan esittämä kappale, joka edusti Espanjaa vuoden 1963 Eurovision laulukilpailussa Ison-Britannian Lontoossa.  

Kappale sijoittui Euroviisuissa kahdenneksitoista 2 pisteellä.

## Lähteet
Betsy Ross Bridge

**Betsy Ross Bridge** on Delawarejoen ylittävä teräsristikkosilta Pennsylvanian ja New Jerseyn osavaltioiden välillä Yhdysvalloissa. Sillan länsipäässä on Philadelphian kaupunki ja idässä Pennsauken. Silta on 2&nbsp;586 metriä pitkä, ja siinä on kuusi kaistaa.

Betsy Ross Bridge on Yhdysvaltain ensimmäinen maantiesilta, joka on nimetty naisen mukaan. Se avattiin vuonna 1976 Yhdysvaltain itsenäisyyden 200-vuotisjuhlavuonna. Betsy Ross oli philadelphialainen verhoilija, joka tarinan mukaan ompeli Yhdysvaltain lipun vuonna 1776.

## Lähteet
Villers

**Villers** voi tarkoittaa seuraavia:

;paikkoja:

* Villers-Agron-Aiguizy, kunta Aisnen departementissa Ranskassa
* Villers-Bocage, kunta Calvadosin departementissa Ranskassa
** Villers-Bocagen taistelu toisessa maailmansodassa kesäkuussa 1944 (Calvados)
* Villers-Bocage, kunta Sommen departementissa Ranskassa
* Villers-Bretonneux, kunta Sommen departementissa Ranskassa
* Villers-Châtel,kunta Pas-de-Calais'n departementissa Ranskassa
* Villers-Cotterêts, kunta Aisnen departementissa Ranskassa
* Villers-Semeuse, kunta Ardennesin departementissa Ranskassa
* Villers-sur-Mer, kunta Calvadosin departementissa Ranskassa
* Villers-la-Montagne, kunta Meurthe-et-Mosellen departementissa Ranskassa
* Villers-lès-Nancy, kunta Meurthe-et-Mosellen departementissa Ranskassa
* Villers-en-Prayères, entinen kunta Aisnen departementissa Ranskassa
* Villers-la-Ville, kunta Brabantin provinssissa Belgiassa
* Villersin luostari, muinainen sisterssiläisluostari Belgiassa lähellä Villers-la-Villeä

;henkilöitä:
* Marie-Denise Villers (1774–1821), ranskalainen taidemaalari.
Reza Bagher

**Reza Bagher** (; s. 10. maaliskuuta 1958) on iranilaissyntyinen, Ruotsiin vuonna 1976 muuttanut elokuvaohjaaja ja -käsikirjoittaja. Hän aloitti lyhytelokuvien ohjaamisen vuonna 1982. Bagher on opiskellut Ruotsissa insinööritaitoa ja elokuva-alaa.

## Elokuvia
* *[[Vingar av glas]]* (2000)
* *[[Capricciosa]]* (2003)
* *[[Populäärimusiikkia Vittulajänkältä (elokuva)|Populäärimusiikkia Vittulajänkältä]]* (2004)

## Lähteet

## Aiheesta muualla
*
Klooriksylenoli

**Klooriksylenoli** (C8H9ClO) on kloorattuihin fenolijohdannaisiin kuuluva orgaaninen yhdiste. Yhdistettä käytetään antiseptisenä ja desinfioivana aineena. Klooriksylenoli kuuluu WHO:n laatimaan tärkeimpien lääkeaineiden luetteloon. Yhdisteen anatomis-terapeuttis-kemiallisen lääkeluokituksen (ATC) koodi on D08AE05.

## Ominaisuudet, käyttö ja valmistus
Huoneenlämpötilassa klooriksylenoli on kiteistä ainetta, joka liukenee hieman veteen. Klooriksylenoli tehoaa useisiin bakteereihin ja sen teho on parempi grampositiivisia kuin gramnegatiivisia bakteereja vastaan. Sen antibakteeriset ominaisuudet perustuvat siihen, että se häiritsee soluseinän normaalia toimintaa ja estää ATP:n biosynteesiä. Klooriksylenolia voidaan käyttää muun muassa antibakteerisissa saippuoissa ja liuoksena lääketieteellisten välineiden desinfiointiin. Sitä käytetään usein yhdessä muiden antibakteeristen fenolijohdannaisten kanssa. Australiassa klooriksylenolia sisältäviä valmisteita voidaan käyttää agakonnien tappamiseen.

Klooriksylenolia valmistetaan klooraamalla 3,5-dimetyylifenolia.

## Lähteet

## Aiheesta muualla
*DrugBank: Chloroxylenol 
*Kyoto Encyclopedia of Genes and Genomes (KEGG): Chloroxylenol 
*ChemBlink: 4-Chloro-3,5-dimethylphenol
I-dle

**I-dle** (kor. 아이들) on Cube Entertainmentin vuonna 2018 perustama eteläkorealainen tyttöbändi. Yhtyeeseen kuuluu viisi jäsentä, joita ovat Miyeon, Minnie, Soyeon, Yuqi ja Shuhua. Yhtye oli alun perin kuusijäseninen, kunnes Soojin jätti yhtyeen elokuussa 2021 julkisuuteen nousseen kiusaamisskandaalin vuoksi. Yhtye toimi ennen nimellä (G)i-dle.  Nimi muuttui virallisesti 2. toukokuuta 2025, mikä oli yhtyeen seitsemäs debyyttipäivänsä. Tämä muutos sisälsi ”G”:n (lyhenne sanasta ”Girl”) poistamisen. Yhtye debytoi toukokuussa 2018 julkaistulla EP:llä *I Am.* Kansainvälinen läpimurto tapahtui maaliskuussa 2022, kun I-dle julkaisi ensimmäisen täyspitkän albuminsa *[[I Never Die]]* ja sen pääsinglen “Tomboy”. Kappale saavutti Perfect All‑Kill ‑aseman eli se nousi kaikkien merkittävien korealaisten reaaliaikaisten, päivittäisten ja viikoittaisten listojen ykköseksi.

Alusta alkaen I-dle on profiloitunut k‑popin “itsetuottavaksi”‑ryhmäksi: Soyeon on ollut osa tuotantoprosessia säveltäjänä, sanoittajana ja tuottajana, ja muut jäsenet ovat osallistuneet niin kappaleiden säveltämiseen kuin visuaalisen ilmeen suunnitteluun. Ryhmän kappaleista ja visuaalisista konsepteista erottuvat toistuvat teemat yksilöllisyydestä, voimaantumisesta sekä sukupuolinormien kyseenalaistamisesta. Esimerkiksi “Tomboy” kritisoi kaavamaisia naiseusihanteita.

## Jäsenet
**Nykyinen kokoonpano**
* Miyeon (미연) (s. 31. tammikuuta 1997) – laulu
* Minnie (민니) (s. 23. lokakuuta 1997) – laulu
* Soyeon (소연) (s. 26. elokuuta 1998) – johtaja, rap
* Yuqi (우기) (s. 23. syyskuuta 1999) – laulu
* Shuhua(슈화) (s. 6. tammikuuta 2000) – laulu
**Entiset jäsenet**

* Soojin (수진) (s. 9. maaliskuuta 1998) (2018-2021) – laulu, rap

## Diskografia

### Studioalbumit

* 
* 

### EP:t

* 
* 
* 
* 
* 
* 
* 
* 
* 
* 
* 
* 
* 

### Singlet

* ”Latata” (2018)
* ”Hann (Alone)” (2018)
* ”Senorita” (2019)
* ”Uh-Oh” (2019)
*”Lion” (2019)
* ”Oh My God” (2020)
* ”Dumdi Dumdi” (2020)
* ”Hwaa” (2021)
* ”Tomboy” (2022)
* ”Nxde” (2022)
* ”Queencard” (2023)
* ”I Do” (2023)
* ”I Want That” (2023)
* ”Wife” (2024)
* ”Super Lady” (2024)
* ”Klaxon” (2024)
* ”Girlfriend” (2025)
* ”Good Thing” (2025)

## Lähteet
Pyöräily kesäolympialaisissa 2020

**[[Pyöräily]]ssä** kilpailtiin **[[Kesäolympialaiset 2020|Tokion 2020 kesäolympialaisissa]]** 29. kertaa. Kilpailut käytiin 24. heinäkuuta – 8. elokuuta 2021. Ohjelmassa oli maantie-, rata-, maasto- ja BMX-pyöräilyssä yhteensä 22 kilpailutapahtumaa.

Menestynein maa oli Iso-Britannia, jonka pyöräilijät saavuttivat 12 mitalia, joista kuusi oli kultaa. Myös Alankomaniden urheilijat saavuttivat 12 mitalia, mutta vähemmän (5) kultamitalia.

## Aikataulu
Mitalikilpailut on merkitty vaaleansinisellä taustavärillä.

## Mitaliyhteenveto

### Maantiepyöräily

### Ratapyöräily

### Maastopyöräily

### BMX

## Mitalitaulukko

## Lähteet
Shields and Yarnell

**Shields and Yarnell** oli yhdysvaltalainen pantomiimikaksikko, jonka muodostivat Robert Shields (s. 1951) ja Lorene Yarnell (1944–2010). He tulivat parhaiten tunnetuiksi kulmikkaasti liikehtivistä robottihahmoistaan, joiden vaikutusta tehosti parin kehittämä taito olla pitkään räpyttämättä silmiään. He esiintyivät monissa television show-ohjelmissa ja vetivät vuosina 1977–1978 myös omaa nimikkoshowtaan CBS-verkossa.

Robert Shields työskenteli nuoruudessaan Los Angelesin kaduilla ja Hollywood Wax Museum -vahakabinetissa. Pantomiimin uranuurtaja Marcel Marceau tarjosi Shieldsille  stipendin omaan oppilaitokseensa Pariisissa, mutta Shields ei viihtynyt siellä vaan palasi Kaliforniaan kehittääkseen omaa tyyliään esiintymällä 1970-luvun alussa San Franciscon Union Squarella. Hänet nähdään katuesiintyjänä myös Francis Ford Coppolan elokuvassa *[[Keskustelu (elokuva)|Keskustelu]]* (1974).

San Franciscossa Shields tutustui niin ikään Los Angelesista kotoisin olleeseen näyttelijä-tanssija Lorene Yarnelliin, ja he menivät naimisiin ja alkoivat esiintyä yhdessä. Heidän suosituimmat hahmonsa olivat ”The Clinkers”, kömpelöt robottihahmot, jotka toivat heille monia televisioesiintymisiä ja kuuluisuutta. He esiintyivät myös Las Vegasissa ja tekivät kiertueita ympäri Yhdysvaltoja.

Pariskunnan avioliitto päättyi eroon 1980-luvun keskivaiheilla. Shields ryhtyi koru- ja taidealan yrittäjäksi Arizonan Verde Valleyssä. Vuonna 1998 hänet kutsuttiin Ringling Bros. and Barnum & Bailey -sirkuksen klovniryhmän päälliköksi. Lorene Yarnell avioitui norjalaismiehen kanssa ja muutti tämän kotimaahan. Shields ja Yarnell kuitenkin jatkoivat satunnaisia yhteisiä esiintymisiä. Yarnell esitti Joan Riversin äänellä puhuvaa robottia nimeltä Dot Matrix Mel Brooksin elokuvassa *[[Avaruusboltsit]]* (1987). Yarnell kuoli aivoaneurysmaan vuonna 2010.

## Lähteet
Piru pakassa

**Piru pakassa** on vuonna 1974 julkaistu Karel Reiszin ohjaama draamaelokuva. Se kertoo uhkapelikierteeseen ajautuneesta professorista. Elokuvan pääosissa ovat James Caan, Paul Sorvino ja Lauren Hutton. Caan sai roolisuorituksestaan Golden Globe -ehdokkuuden.

Elokuvasta on tehty uusintaohjaus *[[The Gambler]]* (2014).

## Lähteet

## Aiheesta muualla
*
Paris Saint-Germain FC (naiset)

**Paris Saint-Germain FC** on Ranskan pääsarjassa pelaava naisten jalkapallojoukkue, joka perustettiin vuonna 1971. Se on osa Paris Saint-Germain FC -seuraa.. Joukkue on voittanut Ranskan cupin vuonna 2018 sekä sijoittunut Ranskan liigassa toiseksi vuosina 2013, 2014, 2015, 2016, 2018 ja 2019. Se on pelannut naisten Mestarien liigan loppuottelussa vuosina 2015 ja 2017.. Joukkueen valmentajana toimii Olivier Echouafni.

## Edustusjoukkue
:*Päivitetty 11.7.2019* 

 

 

 

## Entisiä pelaajia

* Camille Abily
* Fatmire Alushi
* Mariane Amaro
* Kosovare Asllani
* Zohra Ayachi
* Karima Benameur
* Ann-Katrin Berger
* Emma Berglund
* Delphine Blanc
* Laure Boulleau
* Sonia Bompastor
* Verónica Boquete
* Linda Bresonik
* Élise Bussaglia
* Nora Coton-Pélagie
* Cristiane Rozeira
* Shirley Cruz
* Lisa Dahlkvist
* Kenza Dali
* Nonna Debonne
* Sabrina Delannoy
* Marie-Laure Delie
* Céline Deville
* Ngozi Ebere
* Érika
* Sara Gama
* Laura Georges
* Méline Gérard
* Loes Geurts
* Kheira Hamraoui
* Tobin Heath
* Andrine Hegerberg
* Josephine Henning
* Amandine Henry
* Jennifer Hermoso
* Lindsey Horan
* Jessica Houara
* Aurélie Kaci
* Ghoutia Karchouni
* Kátia Cilene Teixeira
* Léa Khelifi
* Annike Krahn
* Léa Le Garrec
* Laure Lepailleur
* Allie Long
* Charlotte Lozé
* Leïla Maknoun
* Ella Masar
* Anja Mittag
* Aude Moreau
* Melike Pekel
* Caroline Pizzala
* Véronique Pons
* Charlotte Poulain
* Candice Prévost
* Rosana dos Santos Augusto
* Léa Rubio
* Bérangère Sapowicz
* Caroline Seger
* Julie Soyer
* Monika Staab
* Davinia Vanmechelen

## Lähteet
Stepan Šakarjan

**Stepan Grigori Šakarjan** (; 23. lokakuuta 1935 Baku – 22. kesäkuuta 2019 Jerevan) oli armenialainen säveltäjä ja pianisti, joka työskenteli sekä taidemusiikin että jazzin parissa. Hänellä oli Armenian kansantaiteilijan arvonimi.

Šakarjan muutti nuorena Jerevaniin, jossa aloitti sittemmin Moskovassa ja Leningradissa jatkamansa musiikkiopinnot. Hän oli Aram Hatšaturjanin ainoa armenialainen opiskelija. Hänen tuotantoonsa kuuluu sinfonisia teoksia, kamarimusiikkia, balettia ja toistasataa jazzsävellystä. "From Bingol to Kansas City" -sävellyksestä tuli armenialainen jazzstandardi. Šakarjan työskenteli professorina Jerevanin Komitas-valtionkonservatoriossa.

## Lähteet
Annea Lockwood

**Annea Lockwood** (s. 1939 Uusi-Seelanti) on säveltäjä. Hän muutti Englantiin vuonna 1961 ja opiskeli siellä sävellystä Lontoon Royal College of Musicissa. Hän osallistui myös Darmstadtin kesäkursseille ja viimeisteli opintonsa Kölnissä sekä Alankomaissa. Hän sai elektronisessa musiikissa opetusta Gottfried Michael Koenigilta. Lockwood lähti Ruth Andersonin kutsumana Yhdysvaltoihin opettamaan ja asettui maassa Crompondiin, New Yorkiin. Lockwood on Vassar Collegen emeritusprofessori.

Lockwoodin työ on ollut poikkitaiteellista; musiikkiin on yhdistetty visuaalisuutta ja performanssia. Lockwood on teoksissaan käyttänyt muun muassa elektroniikkaa sekä ympäristön ääniä ja tutustunut musiikissa uusiin äänentuottotapoihin. Lockwood sai vuonna 2007 Henry Cowell -palkinnon. Hänen tuotantoaan on levytetty paljon.

## Lähteet
Lasse Hauerwaas

**Lasse Hauerwaas** (s. 1984) on suomalainen runoilija ja lavarunoaktiivi. Hauerwaas on kirjoittanut kuusi runoteosta sekä kuvannut ja ohjannut videoita Helsinki Poetry Connectionin jäsenten sekä muiden runoilijoiden runoesityksistä.

## Tuotanto
Runokokoelmat:
* *Vesipistooli selän takana*. Helsinki Poetry Connection. Helsinki. 2012
* *Harras, 14 päivää*. Omakustanne. Helsinki. 2014. 
* *Vallankumous*. Omakustanne. Helsinki. 2015. 
* *Jats*. Enostone kustannus. Tampere. 2016. 
* *Vostok*. Enostone kustannus. Vantaa 2019. 
* 

Antologiat:
* *Torasäkeet: antologia*. Kolera. Turku. 2015. 

## Aiheesta muualla
* Lasse Hauerwaas Kirjasammossa
Dnevnik Glumova

**Dnevnik Glumova** (suom. Glumovin päiväkirja)  on vuonna 1923 ohjattu mykkäelokuva. Elokuva kestää noin 5 minuuttia. Dnevnik Glumva oli venäläisen elokuvaohjaajan, Sergei Eisensteinin, ensimmäinen elokuva. Sen tuotantoyhtiö oli Proletkult.  

## Näyttelijät
AIDES

**AIDES** on ranskalainen terveysjärjestö, joka pyrkii estämään HIV:n ja hepatiitin leviämistä. AIDES:in perusti vuonna 1984 sosiologi Daniel Defert, jonka kumppani, filosofi Michel Foucault oli kuollut AIDS:in mahdollistamaan sairauteen 25.&nbsp;kesäkuuta 1984. AIDES on uskonnollisesti ja poliittisesti sitoutumaton, Ranskan valtion tunnustama yleishyödyllinen järjestö. Vuonna 2017 AIDES:illa oli noin 2000 jäsentä, joista 480 oli palkattuja työntekijöitä, sekä 160&nbsp;000 lahjoittajaa. AIDES on jäsenenä AIDS/HIV-järjestöjen Coalition PLUS -kattojärjestössä, jonka perustajajäseniä se on.

AIDES järjestää HIV-testejä, jakaa ehkäisyvälineitä ja puhtaita ruiskuja sekä järjestää mahdollisuuksia keskustella työntekijöidensä kanssa. Lisäksi se järjestää mielenilmaisuja. AIDES kohdistaa työtään erityisesti HIV:n ja hepatiitin kannalta keskeisiin väestöryhmiin, kuten maahanmuuttajiin, huumeiden käyttäjiin ja miesten välistä seksiä harrastaville. Sillä oli Ranskassa, mukaan lukien sen merentakaisilla alueilla 76 toimipistettä vuonna 2017. Lisäksi sillä on kansainvälistä toimintaa Euroopassa, Afrikassa ja Amerikassa yhteistyössä paikallisten järjestöjen kanssa. Se myös pyrkii valistamaan ihmisiä sukupuolitaudeista. Esimerkiksi vuonna 2018 se järjesti kampanjan Ranskassa huonosti tunnetusta PrEP-lääkityksestä, kun viranomaiset eivät olleet heidän mukaansa toimineet tarpeeksi.

## Katso myös
*Hivpoint (Suomi)
*RFSU (Ruotsi)

## Lähteet
Naapurit (vuoden 1920 elokuva)

**Naapurit** (myös **Uskolliset naapurit**, ) on vuonna 1920 ensi-iltansa saanut Buster Keatonin käsikirjoittama mykkäelokuva, jossa hän näyttelee itse pääosaa. Elokuvan ohjasivat Edward F. Cline ja Keaton yhdessä. Se kestää noin 17 minuuttia. Sen tuotantoyhtiö on Comique Film Corporation.

## Rooleissa
Drive My Car (kappale)

**Drive My Car** on brittiläisen rockyhtyeen The Beatlesin kappale yhtyeen vuoden 1965 albumilta *[[Rubber Soul]]*. Kappaleen tekivät yhteistyönä John Lennon ja Paul McCartney, Lennonin keskittyessä sanoituksiin ja McCartneyn keskittyessä sävellykseen.

## Kokoonpano
* Paul McCartney – päälaulu, bassokitara, piano, slide-kitara 
* John Lennon – päälaulu, tamburiini
* George Harrison – laulu, soolokitara
* Ringo Starr – rummut, lehmänkello

## Lähteet